CELEX: 32009D0622
Language: bg
Date: 2009-08-20 00:00:00
Title: 2009/622/ЕО: Решение на Комисията от 20 август 2009 година за даване на разрешение за методи за класификация на кланични трупове на свине в Словакия (нотифицирано под номер C(2009) 6389)

27.8.2009   
            
            
               BG
            
            
               Официален вестник на Европейския съюз
            
            
               L 224/11
            
         
      РЕШЕНИЕ НА КОМИСИЯТА
   
   от 20 август 2009 година
   за даване на разрешение за методи за класификация на кланични трупове на свине в Словакия
   (нотифицирано под номер C(2009) 6389)
   (автентичен е само текстът на словашки език)
   (2009/622/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, буква м) във връзка с член 4 от него,
   като има предвид, че:
   
               (1)
            
            
               Съгласно точка Б.IV, параграф 1 от приложение V към Регламент (ЕО) № 1234/2007 класификацията на кланични трупове на свине следва да се определя чрез оценяване на съдържанието на постно месо посредством статистически доказани методи за оценка, основани на физическото измерване на една или повече анатомични части на кланичния труп на свинята. Даването на разрешение за методите за класификация зависи от съответствието им с максимално допустимата статистическа грешка при оценката. Допустимата грешка е определена в член 23, параграф 3 от Регламент (ЕО) № 1249/2008 на Комисията от 10 декември 2008 година за установяване на подробни правила за прилагане на скалите на Общността за класификация на кланични трупове на говеда, свине и овце и за отчитане на цените, свързани с тях (2).
            
         
               (2)
            
            
               Словакия се е обърнала към Комисията с молба да разреши три метода за класификация на кланични трупове на свине и е представила резултатите от пробните дисекции във втората част на протокола, предвиден в член 23, параграф 4 от Регламент (ЕО) № 1249/2008.
            
         
               (3)
            
            
               След разглеждане на тази молба се установи, че условията за разрешаване на тези методи за класификация са изпълнени.
            
         
               (4)
            
            
               Промяна на уредите или на методите за класификация може да се разреши единствено с ново решение на Комисията, прието въз основа на придобития опит. Поради тази причина настоящото разрешение може да бъде отменено.
            
         
               (5)
            
            
               Мерките, предвидени в настоящото решение, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩОТО РЕШЕНИЕ:
   Член 1
   В съответствие с Регламент (ЕО) № 1234/2007 се разрешава използването на следните методи за класификация на кланичните трупове на свине в Словакия:
   
               а)
            
            
               уреда, наречен „Two-point (Zwei punkte — ZP)“ и съответните методи за оценка, подробности за които са описани в част 1 от приложението;
            
         
               б)
            
            
               уреда, наречен „Fat-O-Meater (FOM)“ и съответните методи за оценка, подробности за които са описани в част 2 от приложението;
            
         
               в)
            
            
               уреда, наречен „Ultrafom 300 (UFOM)“ и съответните методи за оценка, подробности за които са описани в част 3 от приложението.
            
         Член 2
   Изменения на уредите или на методите за оценка не са разрешени.
   Член 3
   Адресат на настоящото решение е Словашката република.
   
      Съставено в Брюксел на 20 август 2009 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 337, 16.12.2008 г., стр. 3.
   
      ПРИЛОЖЕНИЕ
      
         МЕТОДИ ЗА КЛАСИФИКАЦИЯ НА КЛАНИЧНИ ТРУПОВЕ НА СВИНЕ В СЛОВАКИЯ
      
      ЧАСТ 1
      
         Two-point (Zwei Punkte — ZP)
      
      
                  1.
               
               
                  Класификацията на кланични трупове на свине се извършва по ръчния метод, наречен „Two-Point (Zwei Punkte — ZP)“.
               
            
                  2.
               
               
                  Този метод може да се осъществи с използване на линийка, като класификацията се извършва въз основа на уравнението за прогнозиране. Основава се на ръчното измерване на дебелината на мускула и на дебелината на сланината при разреза на трупа.
               
            
                  3.
               
               
                  Съдържанието на постно месо в кланичните трупове се изчислява по следната формула:
                  
                     ZP = 59,790 + 0,107 × M – 0,581 × F
                  където:
                  
                              
                                 
                           
                           
                              =
                           
                           
                              оцененото съдържание на постно месо в кланичния труп (в проценти),
                           
                        
                              M
                           
                           
                              =
                           
                           
                              дебелината на мускула, измерена при разреза на трупа като най-късото разстояние от предната (краниална) част на musculus gluteus medius до горния (гръбен) край на гръбначния канал (в милиметри),
                           
                        
                              F
                           
                           
                              =
                           
                           
                              дебелината на сланината (заедно с кожата), измерена при разреза на трупа на най-тънкото място над musculus gluteus medius (в милиметри).
                           
                        Тази формула е в сила за кланични трупове с тегло между 60 и 120 килограма.
               
            ЧАСТ 2
      
         Fat-O-Meater (FOM)
      
      
                  1.
               
               
                  Класификацията на кланични трупове на свине се извършва с помощта на уреда, наречен „Fat-O-Meater (FOM)“.
               
            
                  2.
               
               
                  Уредът е снабден със сонда с диаметър 6 милиметра, съдържаща фотодиод от вида Siemens SFH 950 и детектор на светлина (тип SFH 960), с оперативно разстояние на измерване между 3 и 103 милиметра. Резултатите от измерванията се превръщат в оценено съдържание на постно месо чрез компютър.
               
            
                  3.
               
               
                  Съдържанието на постно месо в кланичния труп се изчислява по следната формула:
                  
                     FOM = 61,213 + 0,152 × M – 0,624 × F
                  където:
                  
                              
                                 
                           
                           
                              =
                           
                           
                              оцененото съдържание на постно месо в кланичния труп (в проценти),
                           
                        
                              M
                           
                           
                              =
                           
                           
                              дебелината на мускула, измерена между последните второ и трето ребро, на 70 mm от разреза на кланичния труп (в милиметри),
                           
                        
                              F
                           
                           
                              =
                           
                           
                              дебелината на сланината (заедно с кожата), измерена на същото място като дебелината на мускула (в милиметри).
                           
                        Тази формула е в сила за кланични трупове с тегло между 60 и 120 килограма.
               
            ЧАСТ 3
      
         Ultrafom 300 (UFOM)
      
      
                  1.
               
               
                  Класификацията на кланични трупове на свине се извършва с помощта на уреда, наречен „Ultrafom 300 (UFOM)“.
               
            
                  2.
               
               
                  Уредът е снабден с ултразвукова сонда на честота 4 MHz (Krautkrämer MB 4 SE). Ултразвуковият сигнал се преобразува в цифров, запаметява се и се обработва от микропроцесор (тип Intel 80 C 32). Резултатите от измерванията се трансформират в оценено съдържание на постно месо от самия уред „Ultrafom“.
               
            
                  3.
               
               
                  Съдържанието на постно месо в кланичния труп се изчислява по следната формула:
                  
                     UFOM = 64,436 + 0,073 × M – 0,742 × F
                  където:
                  
                              
                                 
                           
                           
                              =
                           
                           
                              оцененото съдържание на постно месо в кланичния труп (в проценти),
                           
                        
                              M
                           
                           
                              =
                           
                           
                              дебелината на мускула, измерена между последните второ и трето ребро, на 70 mm от разреза на кланичния труп (в милиметри),
                           
                        
                              F
                           
                           
                              =
                           
                           
                              дебелината на сланината (заедно с кожата), измерена на същото място като дебелината на мускула (в милиметри).
                           
                        Тази формула е в сила за кланични трупове с тегло между 60 и 120 килограма.